Therapy?

**Therapy?** er et alternativt metal-band fra Nord-Irland. Bandet ble dannet i 1989 av gitarist og vokalist Andy Cairns fra Ballyclare, og trommis og vokalist Fyfe Ewing fra Larne i Nord-Irland. Til å begynne med spilte bandet inn deres første demo med Cairn på bassgitar. For å fullføre oppstillingen rekrutterte bandet bassisten Michael McKeegan fra Larne.

Bandet har en annerledes humoristisk sans, og de er ivrige og villige til å hente inspirasjon fra flere forskjellige kilder (merkbart punk rock), og ble kjent innen media i begynnelsen av 1990-tallet, da alternativ rock vokste og ble mer kjent, og har holdt seg i hele to tiår etter dette. Johnny Loftus skrev:

"after a ten-plus year career that has seen them outlast competitors and outwit industry attempts at categorization... Therapy? are still headbangers with their thinking caps screwed on tight."


Selv om de nå har forsvunnet fra media og topplistene, fortsetter *Therapy?* å gi ut nytt materiale, og får såpass med oppmerksomhet at de kan turnere og underholed en liten, lojal fanskare. Etter at Neil Cooper begynte på trommer i 2004, har bandet hatt en veldig stabil oppstilling. *Therapy?* er for øyeblikket under kontrakt med *Demolition Records*, med distribusjon over hele verden via *Global Music*.

## Historie

### Tidligere år (1989–1992)

Andy Cairns så Fyfe Ewing spille trommer i et punkband som spilte coverlåter under en veldedighetskonsert i Jordanstown Polytechnic, tidlig i 1989. De to snakket etter konserten og ble enige om å øve hjemme hos Fyfe i Larne. Det fungerte med de to, og den samme sommeren spilte de inn en demo med fire spor (*Thirty Seconds of Silence*) hvor Andy spilte på en bassgitar Fyfe fikk låne fra klassekamerat Michael McKeegan. De bestemte seg for å spille en konsert, og rekruterte McKeegan før de spilte sin debutkonsert på Belfast kunstakademi. Etter dette fulgte de opp med nok en demo, *Meat Abstract*, med fire spor. Musikken deres hadde blitt tydelig påvirket av artister innen sjangeren indierock, som The Jesus Lizard og Big Black samt nye discoband som de belgiske Errotic Dissidents.

*Therapy?* gav ut sin først singel, *Meat Abstract* i juli, 1990. Opplaget ble begrenset til 1000 kopier, og ble gitt ut på bandets egne plateselskap, *Multifuckingnational Records*. I løpet av sommeren det året gikk bandet på sin første turne i Storbritannia sammen med The Beyond, og fikk fanget den innflytelsesrike DJ-en John Peels oppmerksomhet i prosessen. Bandets tidligere år bestod av mye hardt arbeid på den lokale alternative musikkscenen, som førte til at Andy Carins ofte måtte tilbringe hele dager på Michelin sin hjulfabrikk (hvor han jobbet som kvalitetsinspektør), og deretter kjøre over hele Nord-Irland for å rekke konsertene. *Therapy?* fikk snart de lokale musikkelskernes oppmerksomhet med sin kompromissløse stil. De brukte gitarens feedback som et "fjerde instrument" og ukonvensjonelle sangstrukturer, kombinert med en mørk og original tilnærming til tekstene, og en kreativ bruk av samples som de hentet fra kultfilmer og obskure dokumentarer, og dette førte til at de ble merket av det hippe, uavhengige plateselskapet *[[Wiiija Records]]*, i London, i 1990. Det var Lesley Rankine fra Silverfish som gjorde dette mulig, da han gav bandets første singel til Gary Walker i Wiiija.

Bandets første album, *[[Babyteeth]]* (juli 1991), og oppfølgeren, *[[Pleasure Death]]* (januar 1992), var begge suksessfulle nok til at bandet fikk en kontrakt med det store plateselskapet A&M Records. De to albumene viste stort potensial og originalitet, selv om det ikke var så veldig bra mikset. Begge albumene var store suksesser på undergrunnsscenen, og nådde førsteplass på UK Indie Charts. Oppmerksomheten ledet til støtteplasse med både Babes in Toyland og Hole på deres turneer i Storbritannia. En samling av de to albumene, kalt *[[Caucasian Psychosis]]* ble klargjort for det amerikanske markedet.

Debuten deres hos A&M Records, *[[Nurse]]*, kom seg inn på UK's Top 40 Album Chart i november 1992, mens singelen *[[Teethgrinder]]* ble bandets første singel på topp 40-listene i både Storbritannia og Irland. Grungerevolusjonen var i full sving, med Nirvana i spissen. Som forventet begynte media å trekke sammenligninger mellom de to bandene. Det tunge gitarspillet og den oppfinnsomme trommespillingen hadde raskt blitt *Therapy?*s varmerke, og ledet dem mer mot grunge en fra det.

### Suksessen (1993–1995)

Hvis det var ett «gjennombruddsår» i bandets historie, må det uten tvil ha vært 1993. Da bandet gav ut EP-en *[[Shortsharpshock]]* ble de satt på kartet, da EP-en gikk rett inn på Topp 40, så langt oppe som på niendeplass. Singelen førte til bandets første av mange opptredener på musikkprogrammet Top of the Pops. Etter *Shortsharpshock* gav bandet ut to EP-er til, som begge kom inn på Topp 40, *[[Face the Strange]]* og *[[Opal Mantra]]*, mens de turnerte på festivaler i Europa, tok noen turer til USA for å støtte band som Kings X, Helmet og The Jesus Lizard, og spilte sin debutkonsert i Japan. En samling av de tre EP-ene ble gitt ut i USA og Japan, under navnet *[[Hats Off to the Insane]]*, og i Europa, som *[[Born In A Crash]]*.

I februar 1994 gav de ut det kommersielt suksessrike albumet *[[Troublegum]]*, som skaffet bandet opptredener på flere rock- og indiefestivaler, blant annet i Reading (tredje opptreden på rad), Donington og Phoenix, bare i Storbritannia, samt enda flere singler som havnet på Topp 40. Albumet fikk en rekke nominasjoner mot slutten av året, inkludert en nominasjon til Mercury Music Prize, og suksess under Kerrang! Awards.

Albumet *[[Infernal Love]]* ble gitt ut i juni, 1995, til lunkne anmeldelser. Bandet prøvde å skape en "cinematisk" effekt, og ansatte David Holmes, en DJ fra Belfast, for å koble alle sporene til temaet "galskap". Det var derimot mange som mente at det kun lignet på en sammensmelting av ballader uten særlig struktur. Til tross for nok en konsert på Donington med Metallica, og singlene *[[Stories]]* og *[[Loose (sang)|Loose]]*, som begge kom inn på topplistene i Storbritannia tidligere samme år, var det klart at *Therapy?* hadde endret stil. Selv om singelen *[[Diane]]* var en hit på topp 10-listene i 15 land i Europa senere samme år, hadde mye av deres moment allerede forsvunnet.

### Ewing slutter/Kvartett (1996–1998)
Fyfe Ewing forlot bandet i januar 1995, og skylte dette på alt presset han følte på grunn av den hektiske turneringen. Mange antok at nå sdom en viktig del av bandet var borte, ville bandet til slutt splittes. Istedenfor rekruterte bandet Graham Hopkins for å erstatte Ewing, og Martin McCarrick på cello, og fortsatte å turnere i USA og Canada gjennom 1996.

*Therapy?* brukte størsteparten av 1997 til å skrive, øve og spille inn oppfølgeren til *[[Infernal Love]]*.

Selv om singelen *[[Church of Noise]]*, utgitt i mars 1998, ikke ble en kommersiell suksess, markerte det bandets tilbakekomst etter tre år utenfor rampelyset. Albumet *[[Semi-Detached]]* fortsatte i samme spor som *[[Troublegum]]* og *[[Infernal Love]]*, med deres mørke atmosfære. Det var alt for lite reklame for albumet, og på grunn av problemer hos plateselskapet A&M Records mistet bandet platekontrakten sin. Uten støtte fra et plateselskap måtte Cairns og McKeegan finansiere bandets Europeiske turne sent i 1998.

### Årtusenskiftet (1999–2003)

Albumet *[[Semi-Detached]]* er, når man ser tilbake på det, bandets mest radiovennlige utgivelse, men til tross for dette ble bandets kommersielle suksess dårligere. Bandets tilnærming til nyere alternativ metal kunne høres på sangen «Ten Year Plan» fra albumet *[[Suicide Pact - You First]]*, utgitt på Ark21 i 1999, som var fullstappet med musikalsk aggresjon. Albumet hadde en mye fullere lyd, men var fremdeles ikke å høre på de større radiokanalene.

Albumet *[[So Much For the Ten Year Plan|So Much For the Ten Year Plan – A Retrospective 1990-2000]]* ble gitt ut det kommende året, og pekte mot bandets problemer med korporativ rock i nyere tid. Det lot også bandet fullføre noen gjenværende krav Universal Records hadde.

*Therapy?* spilte inn oppfølgeren *[[Shameless]]* tidlig i 2001 i Seattle. Albumet var produsert av Jack Endino, og ble utsatt av Ark21 frem til september. Graham Hopkins sluttet i desember 2001, etter å ha klaget på hvor begrenset hans musikalitet ble i bandet. Etter at Hopkins forlot bandet, stod de igjen uten en trommis, og uten en platekontrakt.
.

Bandet turnerte i Europa i 2002 med Keith Baxter (tidligere trommis i 3 Colours Red). Hopkins ble permanent erstattet av Neil Cooper, som hadde spilt i The Beyond, Cable og Gorilla, og bandet skaffet seg en ny platekontrakt med Spitfire Records.

Denne oppstillingen varte i ett album, *[[High Anxiety (album)|High Anxiety]]*. Bandets første hjemmevideo ble gitt ut på en DVD, under navnet *[[Scopophobia]]* like etter, og inneholdt en full innspilling fra en konsert i Mandella Hall, Belfast, i juni 2003, samt promovideoer og mye ekstra. Bandet fullførte en turne i Storbritannia i slutten av 2003 med kun tre medlemmer, da McCarrick forlot turneen etter å ha sprengt trommehinnen.

### Tremannsband igjen (2004-2007)

McCarrick forlot bandet permanent i mars 2004, og bandet ble igjen et tremannsband, for første gang siden 1995. *[[Never Apologise Never Explain]]* ble gitt ut i september 2004, til en fanskare som var kjent med tremannsbandversjonen av Therapy, og albumet minnet om den klaustrofobiske lyden på deres tidligere materiale.

Det neste albumet, *[[One Cure Fits All]]*, ble gitt ut i april 2006. Albumet var proodusert av Pedro Ferreira, og det var tydelig at bandet hadde vendt tilbake til de melodiske tendensene i *[[High Anxiety]]*, noe som førte til en splittet fanbase.

Den 19. september 2006, spilte *Therapy?* et eksklusivt studioshow bestående av sanger valgt av fansen, som hadde stemt inn sine topp tre favorittsanger fra en lang liste på bandets hjemmeside. Etter opptelling ble de tolv mest populære sporene freført og spilt inn (både som audio og video). Tidlig i 2007 ble de tilgjengelig for kjøp gjennom bandets offisielle nettside. *Webgigen* er ikke lenger til salgs. Deres gamle plateselskap, Universal Records (som eide rettighetene på noe av det materialet bandet spilte inn på A&M Records) gav ut en DVD med gamle promoklipp (*[[Scopohobia#Gold:The Videos|Gold]]*) og en dobbel samle-CD med BBC-sesjonene (*[[Music Through A Cheap Transistor]]*) i 2007. På turnéfronten fokuserte *Therapy?* på områder de sjelden spilte på, inkludert et show på NXNEfestivalen i Canada, flere datoer i Europa (hvor en av dem var som en erstatning for Helmet under Nova Rock Festival) og en turné gjennom land som Romania, Kroatia og Serbia, og to konserter på Reunion Island, utenfor den afrikanske kysten. Bandet avsluttet 2007 ved å støtte New Model Army under julekonserten deres i Paris.

### Crooked Timber (2008-Nå)

Tharpy? ble valgt som en erstatning for Biffy Clyro i siste øyeblikk under Jägermeister Rock Liga-turneen i Tyskland, som varte over seks datoer i februar, 2008. Dette var de eneste konsertene bandet spilte i 2008, da de fokuserte all sin energi på å spille inn det nye albumet. Bandet skrev den 1. april 2008, at de skulle produsere albumet selv, og at det nesten var ferdig, noe som senere viste seg å være en aprilsnarr. Therapy begynte ikke å spille inn albumet før sent i juli, på Blast Studios i Newcastle, og var ferdige i slutten av august. Albumet ble produsert av Andy Gill, og ikke bandet selv. Videoinnspillinger av øvelsene ble lastet opp på *Therapy?*s nettsted, og ga en liten prøve av deres arbeid, noe som var mye mer rytmisk og påvirket av jazz, og et røffere spor, som lignet mye på deres nyere arbeid.

Albumet *[[Crooked Timber]]* ble gitt ut den 23. mars 2008 via *Demolition Records*/*Global Music*. Bandet spilte hele det nye albumet på et par konserter i mai, spilte på noen europeiske festivaler i løpet av sommeren (inkludert en debutopptreden på Oxegen i Irland, og en andre konsert på Download Festival i England), og har planlagt flere turneer i Storbritannia i løpet av oktober, før de legger ut på en full europeisk turne mot slutten av året.

### Spørsmålstegnet

Det uvanlige spørsmålstegnet på slutten av bandnavnet har vært en årelang diskusjon. Mange teorier har dukket opp, hvorav flere er helt usannsynlige. Sannheten er heller kejdelig; da Andy Cairns designet bandets første hjemmelagde demokassett, bommet han når han skulle sette på klistermerket med bandnavnet på kassetten, og brukte "?" for å få det til å se mer profesjonelt ut.

### Samarbeidsprosjekter og andre opptredener

*Therapy?* jobbet sammen med rapperen *Fatal* på sporet «Come and Die», fra lydsporet til filmen *[[Judgment Night]]* fra 1993.

*Therapy?* covret Black Sabbath-sangen «Iron Man» med Ozzy Osbourne for albumet *[[Nativity in Black|Nativity in Black: A Tribute to Black Sabbath]]* i 1994.

*Therapy?* covret sangen «Invisible Sun» av The Police for veldedighetsalbumet *[[Peace Together]]* i 1993.

*Therapy?* covret sangen «Breaking the Law» av Judas Priest, som en B-side på singelen *Nowhere*.

*Therapy?* covret sangen «Where Eagles Dare» av The Misfits for hyllestalbumet *[[Violent World: A Tribute to the Misfits]]* fra 1997.

*Therapy?* covret sangen «Vicar in a Tutu» av The Smiths for hyllestalbumet *[[The Smiths Is Dead]]* i 1997.

*Therapy?* covret sangen «Denim Demon» av Turbonegro for hyllestalbumet *[[Alpha Motherfuckers]]* fra 2001.

Andy Cairns har spilt in stemmen på flere spor med forskjellige band opp gjennom årene - «Jonestown Mind» (1994) av The Almighty, «Rehab» (2000) av det britiske bandet Manchild, «Radio» (2001) av det britiske bandet Dog Toffee (selv om denne versjonen aldri har blitt utgitt), «Gleason» (2002) av det nordirske bandet Throat, «Get Your Groove On» (2003) av The Wildhearts, «F8» (2005) av This Is Menace (en liveversjon av denne kan høres på DVD-en «Emotion Sickness»), «The Second Triumvirate of Lavonia» (2009) av det italienske bandet Inferno.

*Therapy?* kan bli sett på DVD-en «Welt Turbojugend Tage», hvor de fremfører «Meat Abstract», «Nowhere» og «Teethgrinder» live i Hamburg, 2004.

Sangen «Auto Surgery» finnes på spillet *[[Road Rash]]* fra Electronic Arts på 3DO, Saturn og PlayStation.

Sangen «Accelerator» er en del av lydsporet for filmen *[[Kalifornia (film)|Kalifornia]]* (1993) av Dominic Sena, med Brad Pitt i hovedrollen.

«Screamager» og «Nowhere» kan bli hørt på den første sesongen av BBC sin sitcom, *[[Game On]]*.

## Diskografi

### Album
* *[[Babyteeth]]* (1991)
* *[[Pleasure Death]]* (1992)
* *[[Nurse]]* (1992)
* *[[Troublegum]]* (1994)
* *[[Infernal Love]]* (1995)
* *[[Semi-Detached]]* (1998)
* *[[Suicide Pact - You First]]* (1999)
* *[[So Much For the Ten Year Plan|So Much For the Ten Year Plan – A Retrospective 1990-2000]]* (2000)
* *[[Shameless]]* (2001)
* *[[High Anxiety (album)|High Anxiety]]* (2003)
* *[[Never Apologise Never Explain]]* (2004)
* *[[One Cure Fits All]]* (2006)
* *[[Music Through A Cheap Transistor|Music Through A Cheap Transistor: The BBC Sessions]]* (2007)
* *[[Crooked Timber]]* (2009)

### Singler
* *Meat Abstract* (1990)
* *[[Teethgrinder]]* (1992)
* *[[Shortsharpshock]]* (E.P.) (1993)
* *[[Face the Strange]]* (E.P.) (1993)
* *[[Opal Mantra]]* (1993)
* *[[Nowhere]]* (1994)
* *[[Trigger Inside]]* (1994)
* *[[Die Laughing]]* (1994)
* *Isolation* (1994)
* *Femtex *(1994)
* *[[Stories]]* (1995)
* *[[Loose (sang)|Loose]]* (1995)
* *[[Diane]]* (1995)
* *Stories* (gjenutgivelse) (1996)
* *Bad Mother* (1996)
* *[[Church Of Noise]]* (1998)
* *[[Lonely, Cryin’, Only]]* (1998)
* *Hate Kill Destroy* (2000)
* *Bad Karma Follows You Around* (2000)
* *Gimme Back My Brain *(2001)
* *I Am The Money *(2001)
* *If It Kills Me/Rust* (2003)
* *My Voodoo Doll* (2003)
* *Polar Bear/Rock You Monkeys* (2005)
* *Rain Hits Concrete* (E.P.) (2006)
* *Crooked Timber* (2009)

### Andre utgivelser
* *Thirty Seconds Of Silence* (1989) – Demokassett
* *Meat Abstract* (1989) – Demokassett
* *[[Caucasian Psychosis]]* (1992) – en amerikansk samling av de første to minialbumene
* *Have a Merry Fucking Christmas* (1992) – 7" som ble gitt bort under konserter i Dublin og Belfast
* *[[Born In A Crash]]* (1993) – et europeisk minialbum
* *[[Hats Off to the Insane]]* (1993) – et amerikansk og japans minialbum
* *Live In Japan (Fan Club Edition)* (1994) – en kassett som kun ble gitt ut til fanklubben, spilt inn live i Tokyo, oktober 1993
* *Official Fan Club 1996* (1996) – en fanklubb-CD, spilt inn live i Arnhem, juli 1995
* *[[Scopophobia]]* (2003) – en DVD spilt inn live i Mandela Hall, Belfast i juni 2003, med diverse ekstra videoklipp
* ** (2007) – en DVD med videoklipp fra 1992 til 1998
* *Webgig* (2007) – et live video/audio-album som kunne lastes ned fra hjemmesiden, spilt inn i september, 2006

### Promoklipp
**Meat Abstract* (1991) – Regissert av Fyfe Ewing
**Innocent X* (1991) – Regissert av Fyfe Ewing
**Teethgrinder* (1992) – Regissert av Jon Klein
**Nausea* (1992) – Regissert av Jon Klein 
**Screamager* (1993) – Regissert av Jon Klein
**Turn* (1993) – Regissert av Julie Hermelin 
**Opal Mantra* (1993) – Regissert av Benjamin Stokes
**Nowhere* (1993) – Regissert av Nico Beyer 
**Trigger Inside* (1994) – Regissert av ? 
**Die Laughing* (1994) – Regissert av Matt Mahurin 
**Isolation* (1994) – Regissert av Michelle Spillane (versjon 1) 
**Isolation* (1994) – Regissert av ? (versjon 2) 
**Stories* (1995) – Regissert av Peter Christopherson (versjon 1) 
**Stories* (1995) – Regissert av Thomas Napper (versjon 2) 
**Loose* (1995) – Regissert av W.I.Z. 
**Loose ([[Photek]] Remix)* (1995) – Regissert av W.I.Z.
**Diane* (1995) – Regissert av W.I.Z. 
**Church Of Noise* (1998) – Regissert av John Hillcoat 
**Lonely, Cryin', Only* (1998) – Regissert av John Hillcoat
**Little Tongues First* (1999) – Regissert av Nigel Rolfe
**Bad Karma Follows You Around* (2000) – Regissert av ? 
**Gimme Back My Brain* (2001) – Regissert av ?
**If It Kills Me* (2003) – Regissert av ?
**Rise Up (Make Yourself Well)* (2004) – Regissert av ? 
**Rock You Monkeys* (2005) – Regissert av Andre Thyret 
**Crooked Timber* (2009) – Regissert av 'Sitcom Soldiers'

## Referanser


## Eksterne lenker
* 
* 
*